Күні: 6.10.2017ж.

Тақырыбы: «Қарттарын қадірлеген ел ардақты»

Көрнекілігі: шарлар, нақыл сөзер, суреттер

Мақсаты: оқушы бойына халқымыздың асыл қасиеттерін сіңіру, үлкенді сыйлау, өз ата – бабасын ұмытпай сақтау үшін және салт – дәстүрден нәр алып өсуіне, инабаттылыққа, жақсы мен жаманды ажырата білуге аталы сөзден ғибрат алуға тәрбиелеу.

**Жүргізуші:**

Қош келіпсіз ақ жаулықты аналар,

Ақыл кенін арқалаған аталар!

Алдарыңда жауқазындай құлпырған,

Біз алаңсыз балғын шақты балалар

Армысыз ауылымның асылдары

Жайнасын көңілдердің жасыл бағы

Сіздер үшін ән мен күй, өлең мен би

Сіздер үшін мереке шашулары!

Қымбатты ақылдың кенін арқалаған айбынды аталар! Ақ жаулықты аналар! Шынайы да ізгі сезімдерді, білімнің алтын діңгегін сыйлаушы ұстаздар қауымы! Барлықтарыңызды қарттар мерекесімен құттықтаймыз!

Қазақ қарты жасына лайық ауызы дуалы, сөзі берекелі, ісі тыңғылықты ойы терең ақылы телегей теңіз болып келеді. Міне осындай теңеуге лайық қарияларды жылына бір рет келетін 1 қазан Қарттар күнімен құттықтай отырып, «Қарттарын қадірлеген ел ардақты» атты салтанатты жиынымызға қош келдіңіздер демекпіз!

Олай болса бүгінгі мерекемізді қыздардың орындауындағы **«Гүлдер»**  биімен ашамыз. **Орындайтындар Табетова Гүлназ және Бейсембаева Жасмин**

**Жүргізуші:**

Аппақ шашың күн сайын қылаңдаған,

Зейнет емес бейнеттен арылмаған.

Тәңірімдей табынып өтем мәңгі,

Қариялар өзіңді ел сыйлаған.

Сөз кезегін мектебіміздің директоры : **С.Б.Аппасовқа береміз.**

**Жүргізуші:**

Өн бойың тұнған ақыл, ұлағат

Ешкімге жасамайтын қиянат

Жайлап қана ақылменен түзейсің

Болып қалса ұғына алмай бір сағат

**Сөз кезегі Тасты ауылы округінің әкімі Б.Қ. Аппасовқа беріледі.**

**Келесі сөз кезегін қонақтарға береміз**

**Жүргізуші:** Халқымыздың тәлім – тәрбиесі ананың ақ сүтімен, әже өнегесімен, аталар ақылымен берісіп, өзіндік қасиетімізді қалыптастыру көзделген. Ендеше **«Мен атам мен әжемнің жалғасымын»** бөліміне құлақ түрелік.

**Монтаж:**

**Медина:**Сән еңкейген нұр жүзінен әл тайып,

Қуат кетіп бара жатыр қартайып.

Отбасында, бала – шаға қасында

Жетпістер мен сексендер жүр қалқайып.

Көңіл жетім болмаған соң сыңары

Жас баладай жаутаңдаған жанары

Қайта – қайта қарағың кеп тұрады

Қағыс естіп қалбақтайды баладай

Мәпелеңдер қарт біткенді аялап

Ниеті ақ, көңілі кең даладай

Кімге болсын қарттың жетер аяңдап.

**Дарын:**Атам менің әманда

Әдепті жан бол деген

Атам сөзі санамда

Жасы үлкенге жол берем

Алдын орап кісінің

Кесіп өтпе көлденең

Ізетімен кішінің

Сәлемдесіп қол берем.

**Данагүл:** Әжемді жақсы көремін,

Өлең айтып беремін.

Үлкен болып өскенде,

Бәрін алып беремін.

 Тәттілерін сақтайды,

Данагүлге берем деп.

 Мен тілеймін әрқашан,

Әжем аман болсын деп.

**Айбек**

Атам менің әманда

Әділетті бол деген.

Ата сөзі санамда

Жүрмін тура жолменен

Ей, тәкаппар дүние

Маған да бір қарашы

Танимысың сен мені

Мен қазақтың баласы.

**Дидар**

Құттықтаймыз мейрамыңмен аталар!

Әр күлгенің бізге бақыт саналар.

Еңбегіңді еш етпейтін өмірде

Елің жұртың ұл мен қызың бағалар

Ана мейір күн көзімен пара – пар.

Тұла бойға қуат болып таралар

Өміріме шуақ шашып әрқашан

Көп жасаңдар аталар мен аналар!

**Айымжан:**Қиындықта шыңдалып,

Еңбек еткен еселеп.

Өздеріңнен үлгі алып,

Көрсетеміз қошемет.

**А.Дидар:**Аташым менің тірегім.

Көп еді- ау сенің тілегің.

Атыңды сенің ардақтап,

 Жүремін әр кез мақтанып.

 Көп жүріп кейде ойланам,

Атам жайлы толғанам.

Аташым болса қасымда.

 Қуаныштан шаттанам.

**Назерке:**Менің әжем мейірбан,

 Мені жақсы көреді.

 Қажетіне жарасам,

Жас балаша күледі.

**Жанерке**:Бейбітшілік тілегі,

Өмірлері толы аңыз.

Ел деп соққан жүрегі,

Бізде азамат боламыз.

**Нурай:**

Өздерің болсаң жанында,

Ел іші жомарт еңселі.

Дән иісі жүрген қанында,

Даламның бір бір бөлшегі.

**Үміт**: Ата отыр кәріміз,

Қуат берер дәріміз.

 Әулиедей аялап,

 Ардақтаймыз бәріміз!

**Ұлжан**:Туған жерді сүйеміз,

Тау менен өзенін.

Алдында бас иеміз,

Ата менен әженің.

**Жүргізуші:**Ел мүддесін бәрінен биік қоятын, өзінен кейінгі ізіне ерген інілеріне ізеттігін аямайтын, ізінен ерген ұрпағына ұлылығын ұялатып, бір қауымға бас-көз бола білген ауыл қарттарының орны ерекше, олай болса әр халықтың бойында ықылым заманнан бері қалыптасып оны өзгелерден даралап тұратын, тек өзіне ғана тән қасиеттері болады. Біздің халқымыздың сондай ерекшеліктерінің бірі – үлкенді сыйлау, оның сөзіне құлақ асу.

**Ендігі кезекте оқушылардың жазған шығармаларына назар аударайық.**

**Жүргізуші:**

Асқар тауым, ақыл өйым, ғұлама,

Аспанымдай мәңгі жаса, құлама

Ер жетсем де еркелігім қалмайды,

Көз алдымда сен тұрғанда ұлы Ана!

**«Асыл әже» әні. Орындайтын: Құракбаева Лаура**

Тұра – тұршы есейгенде ұл – қызың

Жүре тұршы жалғанғанда үзігің

Маған бақыт неге керек ақ әже – ау

Өзің бірге көре алмасаң қызығың

 **«Әжеге арнау» орындайтын Аманжолова Ләйлә**

Жандар емес босқа уақыт өткерген,
Бар өмірі бала, шәкірт деп келген.
Олар кеше жасай алған ұлылық,
Білім беріп қара тақта, ақ бормен.

**Зейнеткер ұстаздарға арнап, «Ұстазым менің» әнін қабыл алыңыздар!**

**Орындайтын : Құракбаева Лаура**

Ата ардақты тұлға «Әкеден ұл тусайшы, ата жолын қусайшы» деп халық ұрпаққа атаның мұрасын жалғастыруды уағыздайды. Ата ұрпағының, қайырымды, мейірімді, ақылды іскер болуын тілеп сол үшін қамқорлық іс - әрекеттерін жерге жеткенше дамыта береді, өнеге көрсетеді, өсиет айтады.

Адамның өмірінің мәні мен сұлулығы, адамның келешегіне сенімділігі – баланың ата – анасын ардақ тұтып өзінің перзенттік қарызын бір сәтке де есінен шығармауында.

**Көрініс: «Аурухана»**

**Жүргізуші:**Ұл- қызымыз көбейсін отбасында,

Тірек болар бір- біріне қайда да.

Үлкендері-кішілерге қамқоршы,

Ал кішісі- үлкендерге көмекші.

Көше кезіп, бостан- босқа сенделтпе,

Араластыр ерте бастан еңбекке.

Өз ұрпағың болсын десең бақытты,

Жол көрсетіп, бірге өткіз уақытты.

 **Олжабай Еркебұланның орындауына «Әке-Ана» әнін қабылалыңыздар!**

**Жүргізуші:**

Абырой амандығың арта берсін

Бақ дәулет қызығымен қатар берсін.

Ұрпағың жақсы көрген жиі келіп,

Таусылмас дәм-тұзыңды тата берсін!

**Ата-әжелерді ән айтуға шақырамыз!**

 **Құрметті ата-әжелер, Сіздердің құрметтеріңізге Олжабай Қымбаттың орындауында « Сағындым, әже, сағындым! » әнін қабыл алыңыздар!**

Тыныштық елімізге бере берсін.

Молшылық жерімізге ене берсін.

Соғыстан ел жұртымыз аман болып

Қызығын бейбіт өмір көре берсін

Қарттарым сіздерге Алла саулық берсін

Денсаулық ауыз-бірлік бола берсін

Тап-таза абыройлы болғаныңды

Қазіргі ел билеген жастар көрсін

деп тілек тілеп бүгінгі мерекемізді аяқтаймыз. Зейін қойып тыңдағандарыңызға көп – көп рахмет!

«Келісемін» «Бекітемін»

Тәрбие ісінің меңгерушісі: Ақмешіт ауылының, №15 орта

 Г.А.Куракпаева мектеп ММ -нің директоры:

 « » 2017ж. С.Б.Аппасов

 « » 2017ж.

. .

.

**«Қарттарын қадірлеген ел ардақты»**

**/Қарттар күніне арналған сценарий/**



**Жауаптылар: Г.Б. Кумекбаева**

 **Б.А. Балгожина**

2017-2018 оқу жылы